На основу члана 13. Закона о комуналним делатностима („Службени гласник Републике Србије“, број 88/2011, 46/2014 - Одлукa УС РС, 104/2016 и 95/2018), члана 1. Закона о сахрањивању и гробљима („Службени гласник СРС“, број 20/1977, 24/1985 и 6/1989 и „Службени гласник РС“, број 53/1993, 67/1993, 48/1994, 101/2005, 120/2012-Одлука УС и 84/2013-Одлука УС) и члана 37. Статута Града Ниша („Службени лист Града Ниша“, број 88/2008, 143/2016 и 18/2019),

Скупштина Града Ниша, на седници од године доноси:

**ОДЛУКУ О ДОПУНИ ОДЛУКЕ**

**О УПРАВЉАЊУ ГРОБЉИМА, САХРАЊИВАЊУ**

**И ПОГРЕБНОЈ ДЕЛАТНОСТИ**

Члан 1.

У Одлуци о управљању гробљима, сахрањивању и погребној делатности („Службени лист Града Ниша“, број 35/2021) после члана 2. додаје се члан 2а, који гласи:

''Члан 2а. ﻿

Гробља у употреби којима управља Јавно комунално предузеће "Горица" Ниш су Ново гробље ''Бубањ'' у Нишу, Старо гробље у Нишкој Бањи, Ново гробље ''Гумна'' у Нишкој Бањи, Старо гробље у Брзом Броду, Ново гробље у Брзом Броду и Гробље у Сувом Долу.''

Члан 2.

Градске општине Града Ниша на чијој се територији налазе гробља из члана 1. ове одлуке су дужне да доставе податке о покојницима сахрањеним на овим гробљима, обвезницима плаћања накнаде за закуп и одржавање гробних места и друге податке неопходне Предузећу за обављање комуналних делатности управљање гробљима и сахрањивање и погребне делатности.

Члан 3.

Органи Града Ниша и јавна предузећа се обавезују да предузму неопходне активности из своје надлежности у циљу опремања гробаља комуналном инфраструктуром неопходном за квалитетно обављање комуналних делатности управљање гробљима и сахрањивање и погребне делатности.

Члан 4.

Ова одлука ступа на снагу осмог дана од дана објављивања у "Службеном листу Града Ниша".

Број:

У Нишу, године

**СКУПШТИНА ГРАДА НИША**

Председник

Др Бобан Џунић